laion/Wikipedia-Exotic huggingface dataset:
Nathalie von Siebenthal

Nathalie von Siebenthal (sündinud 30. septembril 1993) on endine Šveitsi murdmaasuusataja. 2015. aastal võitis ta Almatõs toimunud alla 23-aastaste maailmameistrivõistlustel 15 km suusavahetusega sõidus kuldmedali ja 10 km vabatehnikasõidus pronksmedali. 2015. aasta maailmameistrivõistlustel Faluns oli parimaks tulemuseks kuues koht 10 km vabatehnikas. 2017. aasta maailmameistrivõistlustel Lahtis saavutas ta 15 km suusavahetusega sõidus neljanda koha. 30 km vabatehnikasõidus oli ta 11. Tema esimesed olümpiamängud on 2018. aasta taliolümpiamängud Pyeongchangis. Oma esimesel alal saavutas ta 15 km suusavahetusega sõidus seitsmenda koha. Maailma karikasarjas tegi ta debüüdi 14. detsembril 2013, saavutades Davosis toimunud 15 km vabatehnikasõidus 56. koha. Esimest korda jõudis ta punktikohale aasta hiljem samas kohas, kui oli 10 km klassikatehnikas 30. Tema parimaks kohaks maailma karikasarjas jäi neljas, mille ta saavutas Tour de Ski neljandal etapil 4. jaanuaril 2018 Oberstdorfis 10 km vabatehnikasõidus ühisstardis. Ta teatas sportlaskarjääri lõpetamisest 2019. aasta oktoobris. 2015 Almatõs maailmameister 15 km suusavahetusega sõidus pronksmedal 10 km vabatehnikasõidus Nathalie von Siebenthal osales individuaalarvestuses 109 maailma karikasarja etapil. Nathalie von Siebenthal FIS-i kodulehel (fis-ski.com)
See (Tirool)

See on vald (Gemeinde) Austrias Tirooli liidumaal Landecki ringkonnas. Vald asub 1056 m kõrgusel merepinnast. Valla pindala on 58,08 km², 1. jaanuaril 2016 elas seal 1219 inimest. Vald paikneb 8 km Landeckist edelas. Küla asutasid aastal 1400 talunikud. Tänapäeval on peamiseks sissetulekuallikaks turism. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019. www.see.tirol.gv.at
Teresa Stadlober

Teresa Stadlober (sündinud 1. veebruaril 1993 Schladmingis) on Austria murdmaasuusataja. Tema isa Alois Stadlober on endine murdmaasuusataja ja ema Roswitha Steiner endine mäesuusataja. 2018. aasta taliolümpiamängudel Pyeongchangis oli ta suusavahetusega sõidus seitsmes, 10 km vabatehnikas üheksas ja sprinditeates 14. 30 km klassikasõidus ühisstardist oli ta veel kümme kilomeetrit enne lõppu medalikohal, kuid eksis seejärel rajal ja lõpetas üheksandal kohal. 2022. aasta taliolümpiamängudel Pekingis võitis ta suusavahetusega sõidus pronksmedali, mis oli tema esimeseks tiitlivõistluste medaliks täiskasvanute klassis. Maailma karikasarjas tegi ta debüüdi 29. novembril 2013, saavutades Kuusamos toimunud klassikatehnikasprindis 97. koha. Punktikohale jõudis ta juba samal hooajal, kui oli Tour de Ski kuuendal etapil 5 km klassikatehnikas 24. Esimest korda jõudis ta poodiumile 6. jaanuaril 2018, kui oli Tour de Ski viiendal etapil Val di Fiemmes 10 km klassikatehnikas kolmas. Päev hiljem oli ta tuuri viimasel etapil 9 km mäkketõusus teine ja sai tuuri üldkokkuvõttes viienda koha. 2022 Pekingis pronksmedal Suusavahetusega sõidus 2013 Liberecis maailmameister 10 km suusavahetusega sõidus hõbemedal 5 km vabatehnikasõidus 2014 Val di Fiemmes pronksmedal 15 km suusavahetusega sõidus Teresa Stadlober on individuaalarvestuses osalenud (seisuga 6. veebruar 2022) 171 maailma karikasarja etapil ja jõudnud poodiumile kolmel korral. "Teresa Stadlober misses cross-country skiing medal after wrong turn". The Guardian. 25.2.2018. Vaadatud 26.2.2018 Teresa Stadlober FIS-i kodulehel (fis-ski.com)
Hiina riigitee 202

Hiina riigitee 202 (lühend G202) on Hiina riikliku tähtsusega maantee, mis kulgeb Heihest Heilongjiangis Lushunkousse Liaoningis. See on 1818 kilomeetrit pikk ja suundub Heihest lõunasse, läbides Harbini ja Shenyangi.
JW Komandosów

Jednostka Wojskowa Komandosów (JWK) on Poola relvajõudude erivägede üksus. Üksus paikneb Lubiniecis. Tegemist on kõige vanema eriüksusega Poola relvajõududes. Üksus loeb enda alguseks 1957. aastat, kui 6. õhudessantvägede diviisi koosseisu loodi kaugluure kompanii. 1961. aastal loodi kompanii baasil 26. kaugluure pataljon. 1964. aastal nimetati üksus ümber 1. ründepataljoniks, 1993. aastal formeeriti 1. erirügemendiks, 1995. aastal anti rügemendile aunimetus "Komandosów". 2011. aastast kannab nime Jednostka Wojskowa Komandosów (JWK). JWK on osalenunud operatsioonidel Makedoonias, Kongos, Iraagis, Pakistanis ja Afganistanis. Lisaks on osaletud korduvalt NATO reageerimisväes (NRF) ning Ukrainas väljaõppemissioonil, treenides sealseid eriüksusi. Üksus on korduvalt koostööd teinud ka Eesti eriväelastega, sealhulgas erinevatel õppustel (näiteks Flintlock 2016), NRF-is ja väljaõppemissioonil Ukrainas. Jerzy Gut, Grzegorz Piotrowski, Grzegorz Proskura, Krzysztof Lukawski, Sylwester Michalski (2017). Wojska Specjalne/Special Forces 2007-2017. ISBN ISBN 978-83-65409-37-9. {{raamatuviide}}: kontrolli parameetri |isbn= väärtust: invalid character (juhend)CS1 hooldus: mitu nime: autorite loend (link) Ametlik koduleht (poola keeles)
Reddersburg

Reddersburg on linn Lõuna-Aafrika Vabariigis Free State'i provintsis Xhariepi ringkonnas Kopanongi vallas. Linn on asutatud 1861. aastal. Lõuna-Aafrika Vabariigi 2011. aasta rahvaloenduse andmetel oli Reddersburgi elanikkonnast mustanahalisi aafriklasi 85,7%, valgeid 10,9%, värvilisi 2,8%, India või Aasia päritolu inimesi 0,3% ja teisi 0,3%. Sotho keelt kõneles emakeelena 65,7%, koosa keelt 15,7% ja afrikaani keelt 14,0%. https://census2011.adrianfrith.com/place/461002 https://census2011.adrianfrith.com/place/461001
7 Eskadra Działań Specjalnych

7 Eskadra Działań Specjalnych (tõlkes 7. erioperatsioonide eskadrill; 7 EDS) on 2011. aastal loodud Poola õhuväe üksus, mis tegeleb Poola erivägede operatsioonide toetamisega õhutranspordi ja õhutuletoetuse näol. Üksus asub 33. õhuväe transpordibaasist, mis paikneb Podwidzis. Üksuse lahingukopteri meeskonnad on läbinud väljaõppe Ameerika Ühendriikide õhuväe baasis Hurlburt Fieldis. Üksuse liikmed on osalenud missioonidel Afganistanis, Iraagis ja Tšaadis.
Päikesepiste

Päikesepiste saadakse pikaajalise ja otsese päikesekiirguse tõttu katmata peale, mille tagajärjel tekib aju- ja ajukestade veresoonte laienemine ehk ajuturse. Ülekuumenemise tekitajaks on pikaajaline valgus- ja soojuskiirgus, mitte UV-kiirgus. Päikesepiste tüüpilised tundemärgid on peapööritus, iiveldus, oksendamine, peavalu, kuklakangestus, punetav nägu ja jahe nahk. Äärmuslikul juhul võib päikesepiste põhjustada isegi surma. Oht päikesepistet saada on suurim väikelastel ja hõredate juustega inimestel.
Endel Meiusi

Endel Meiusi (7. november 1932 – 11. jaanuar 2018) oli eesti päritolu ameerika vaimulik ja evangelist. Endel Meiusi sündis Tallinnas. Tema vanemad kuulusid Villardi kogudusse, isa oli Priikoguduste Liidu juhatuse liige ja ajakirja „Armu Hääl” vastutav toimetaja. Suved veetis Endel Saaremaal, kus tema vanaisa oli Vanamõisa koguduse vanem. Tallinna pommitamise järel põgenes perekond Rootsi, kus Endel lõpetas keskkooli. 1949–1953 elati Austraalias, kus Endel täiendas end elektroonika alal. Sealt siirdus ta USA-sse usuteadust õppima. Meiusi on teeninud pastorina kogudusi Ameerikas ja Austraalia eestlaste keskel. Oma põhikutsumust tundis ta pigem evangelistina ja on oma sõnul külastanud 76 riiki. Üliõpilasena korraldas Endel 1953. aastal esimese eestikeelse raadiosaate. Sealt alates sai tema südameasjaks raadiomisjon. Tema missiooniks oli Piiblite levitamine, kristliku raadio käivitamine ning humanitaarabi jagamine. Eesti taasiseseisvumise ajal pühendas Meiusi aega ja energiat kodumaa heaks Eesti Kristliku Ministri (inglise keeles Estonian Christian Ministries) teenistuses, trükkides ja läkitades siia Piibleid. Meiusi südamesooviks oli ehitada üles vaimulik Pereraadio. See sündis novembris 1993. Selleks ajaks oli valmis ehitatud Oleviste stuudio. Samal aastal hakati saateid tegema Tallinnas ja Kuressaares, peagi ka Tartus. Raadiotööd toetas Meiusi mitmel viisil kuni oma elu lõpuni. Endel abiellus Mairi Konsaga 1955. aastal. Paaril sündisid tütar ja kaks poega. In memoriam Endel Meiusi Nekroloog Eesti Kirikus
Bulgaaria 2018. aasta taliolümpiamängudel

BUL Bulgaaria osales 2018. aasta taliolümpiamängudel Pyeongchangis 21 sportlasega (neist 9 naist), kes võistlesid 6 alal. Avatseremoonial kandis Bulgaaria lippu lumelauasõitja Radoslav Yankov. Meeste ühekelgul võistles Pavel Angelov. Bulgaariat esindasid 5 meest ja 5 naist. Bulgaariat esindasid Yordan Chuchganov, Veselin Tsinzov ja Antonia Grigorova-Burgova. Võistlesid Albert Popov, Kamen Zlatkov ja Maria Kirkova. Võistlesid Radoslav Yankov, Teodora Pencheva ja Aleksandra Zhekova. Meestest võistles Vladimir Zografski, kes normaalmäel saavutas 226,5 punktiga 14. koha. Bulgaaria olümpiamängude kodulehel
Sininihe

Sininihe on spektri nihkumine lühemale lainepikkusele valguses, mis tuleb kaugetelt taevakehadelt ja liigub vaatleja suunas. Selle vastand on punanihe. Valguslained surutakse spektri sinise otsa suunas. Kuna valguslained surutakse väiksemaks, liiguvad nad ioniseerivate tasemeteni, mis algavad ultraviolettkiirgusel. See kahjustab orgaanilist ainet rakulisel tasemel nagu näiteks päikesepõletus. Mida kiiremini liigub valgus vaatleja suunas, seda rohkem surutakse valguslaineid väiksemaks, kuni see muutub röntgenikiirguseks ja lõpuks gammakiirguseks. Sininihkeefekti võib näha nii mõneski kosmoseteemalises ulmefilmis.
Atlandi-Kanada

Atlandi-Kanada (inglise keeles The Atlantic Provinces, prantsuse keeles Provinces de l'Atlantique) hõlmab Kanada nelja Atlandi ookeani äärset provintsi: Newfoundland ja Labrador, New Brunswick, Prince Edward Island ja Nova Scotia. Esimese aastatuhande vahetusel m.a.j proovisid viikingid tänasele Kanada atlandirannikule üksikuid tugipunkte rajades seda koloniseerida, kuid jäid vähemusena alla kohalikele "metslastest" põlisasukatele ehk skräälingitele. Lahkudes ei saanud Vanapõhjala kultuuri esindajad kunagi otseselt teada, et külastasid suurt Põhja-Ameerika kontinenti. Kanada mereprovintsid Vínland Atlantika
JW GROM

Jednostka Wojskowa GROM on Poola relvajõudude erivägede eliitüksus, mis peamiselt tegeleb terrorismivastase võitluse ja suunatud rünnakutega. GROM-i loomisel võeti eeskuju NATO erisihtüksustest, näiteks Ameerika Ühendriikide Delta Force'ist ja DEVGRU-st ning Suurbritannia Special Air Service'ist. Üksust hinnatakse rahvusvahelises mastaabis väga kõrgelt ja see liigitatakse maailma parimate eriüksuste hulka. Üksus paikneb Varssavis ja Gdańskis. Gdańskis paiknevad allüksused on võimelised osalema meresuunalistes erioperatsioonides. Üksus loodi 13. juulil 1990, täieliku lahinguvalmiduse saavutas 1992. aastal. Üksuse loomisel kasutati USA ja Briti eriüksuste kogemusi (värbamine, väljaõpe, relvastus ja varustus). Alates 1995. aasta septembrist on GROM-i liikmetel õigus kanda Teise maailmasõja aegsete Poola eriväelaste cichociemni nimetust ('vaiksed ja nähtamatud') ja traditsioone. Üksus on osalenud missioonidel Haitil, Kosovos, Horvaatias, Iraagis ja Afganistanis. Jarosław Rybak (2009). GROM2.pl (Poola keeles). Warsaw: Jeden Świat. ISBN 978-83-89632-50-0. Komar (2010). GROM: Siła i honor (Poola keeles). Kraków: Wydawnictwo Literackie. ISBN 978-83-08-04538-1. Ametlik koduleht (poola keeles)
Vere alkoholisisaldus

Vere alkoholisisaldus on alkoholi osakaal veres. Seda mõõdetakse tavaliselt promillides.
Kännuseened

Kännuseened on Tartu Loodusmaja ajaleht. Ajaleht hakkas ilmuma aastal 2015. Tartu Loodusmaja varasem ajaleht Kuldkinga Teataja oli ilmumise lõpetanud. Ajalehe koduleht ja arhiiv.
Ameerika Ühendriikide asepresident

Ameerika Ühendriikide asepresident (inglise keeles Vice President of the United States; VP) on Ameerika Ühendriikide föderaalvalitsuse täidesaatvas harus kõrgeima järel teine ametnik (kõrgeim on Ameerika Ühendriikide president), esimene presidendiameti pärimisjärjekorras. Asepresident on ka seadusandliku võimu ametnik, olles USA põhiseaduse esimese artikli järgi senati eesistuja, kuid tohib senatis hääletada ainult hääletuste viikijäämisel. Samuti on asepresident eesistujaks kongressi kahe koja ühisistungitel. Asepresidendi valib kaudselt koos presidendiga neljaks aastaks Ameerika Ühendriikide rahvas läbi valijameeste kogu. Asepresident on ka Riikliku Julgeoleku Nõukogu põhikoosseisu liige ja Smithsonian Institutioni juhatuse liige. Asepresidendi abikaasa on Ameerika Ühendriikide teine leedi või Ameerika Ühendriikide teine džentelmen. Praegune (ehk 49.) asepresident on Kamala Harris. Ta astus ametisse 20. jaanuaril 2021. Ameerika Ühendriikide presidentide ja asepresidentide loend "Kamala Harris" (inglise keeles). Valge Maja. Vaadatud 21. jaanuar 2021.{{netiviide}}: CS1 hooldus: tundmatu keel (link)  Ameerika Ühendriikide asepresident – pildid, videod ja helifailid Wikimedia Commonsis
Belgia 2018. aasta taliolümpiamängudel

BEL Belgia osales 2018. aasta taliolümpiamängudel Pyeongchangis 22 sportlasega, kes võistlesid 9 spordialal. Belgia osales kahe kahebobiga: An Vannieuwenhuyse ja Sara Aerts ning Elfje Willemsen ja Sophie Vercruyssen. Belgiat esindasid Jorik Hendrickx ja Loena Hendrickx. Võistlesid Bart Swings, Mathias Vosté ja Jelena Peeters. Belgiat esindasid Florent Claude ja Michael Rösch. Belgiat esindasid Sebbe De Buck, Seppe Smits ja Stef Vandeweyer. Võistlesid Jens Almey ja Petré Ward. Belgiat esindas Thierry Langer. Mäesuusatajatest kuulusid Belgia koondisse Marjolein Decroix, Kim Vanreusel, Kai Alaerts ja Sam Maes. Belgiat esindas Kim Meylemans. "Arhiivikoopia". Originaali arhiivikoopia seisuga 10. veebruar 2018. Vaadatud 10. veebruaril 2018.{{netiviide}}: CS1 hooldus: arhiivikoopia kasutusel pealkirjana (link) https://www.pyeongchang2018.com/en/game-time/results/OWG2018/en/general/noc-entries-belgium.htm
Kändmalaid

Kändmalaid on saar Pärnu maakonnas Lääneranna vallas, üks Varbla laidudest. Asub Piiukaarelaiust idas ja nad on kohati kokku kasvanud.
Friedrich Simon

Friedrich Simon (1. veebruar 1866 – 8. september 1937) oli aastail 1893–1935 Tartu Ülikooli peahoone uksehoidja, oma eluajal Tartus tuntuim ülikooli teenistuses seisnud isik. Ülikooli Peetruse juures. Esmaspäev, 5. oktoober 1931, nr. 40, lk. 4. Tartu tähtsad mehed pensionile. Vaba Maa, 23. juuli 1935, nr. 171, lk. 2.
Poola 2018. aasta taliolümpiamängudel

POL Poola osales 2018. aasta taliolümpiamängudel Pyeongchangis 62 sportlasega, kes võistlesid 12 spordialal. Poola lippu kandis avatseremoonial kiiruisutaja Zbigniew Bródka. Olümpiavõitjaks tuli suusahüppaja Kamil Stoch, kes võitis meeste suure mäe võistluse. https://www.pyeongchang2018.com/en/game-time/results/OWG2018/en/general/noc-entries-poland.htm
Ameerika Ühendriikide valitsus

Ameerika Ühendriikide valitsus on Ameerika Ühendriikide täidesaatva võimu organ, mille liikmeks olevad ministrid teostavad riigijuhtimise ülesandeid läbi neile alluvate ministeeriumide. Valitsusel Ameerika Ühendriikide presidendi suhtes nõuandev roll. "The Cabinet". Vaadatud 16.01.2021. "Secretary of Defense Lloyd J. Austin III". Vaadatud 23.01.2021.
Patrik Ouředník

Patrik Ouředník (sündinud 23. aprillil 1957 Prahas) on tšehhi kirjanik ja tõlkija. 1984. aastal emigreerus ta Prantsusmaale. Ta on tõlkinud kirjandust prantsuse keelest tšehhi keelde (François Rabelais, Alfred Jarry, Raymond Queneau, Samuel Beckett, Henri Michaux, Boris Vian, Claude Simon) ja tšehhi keelest prantsuse keelde (Bohumil Hrabal, Vladimír Holan, Jan Skácel, Miroslav Holub, Jiří Gruša, Ivan Wernisch). Tema tuntumaid raamatuid on rohkem kui 30 keelde tõlgitud "Europeana. Stručné dějiny dvacátého věku" (2001), mis ilmus eesti keeles 2018 ("Europeana. Kahekümnenda sajandi lühiajalugu", tõlkinud Küllike Tohver, Loomingu Raamatukogu 3–4).
Elektrooniline tantsumuusika

Elektrooniline tantsumuusika (inglise keeles electronic dance music; tuntud ka kui EDM, tantsumuusika, klubimuusika) on lai valik löövaid elektroonilisi muusikažanre, mis on tehtud peamiselt ööklubide, reivide ja festivalide jaoks. EDM-i toodetakse üldiselt diskoritele (DJ-d) taasesituseks, kes loovad sujuvaid lugude valikuid, mida nimetatakse DJ-miksiks, liikudes ühelt salvestuselt teisele. EDM-i tootjad esitavad ka oma muusikat otse kontserdi- või festivalikeskkonnas, mida mõnikord nimetatakse live-PA-ks. Euroopas on EDM-i sageli nimetatud tantsumuusikaks või lihtsalt tantsuks. 1980. aastate lõpus ja 1990. aastate alguses, pärast raving'u ja piraatraadio tekkimist ning klubikultuuri huvi tõusu, sai EDM populaarseks peamiselt Euroopas. Ameerika Ühendriikides sel ajal polnud tantsukultuuri heakskiitmine sama üldine, ja ehkki nii electro kui ka Chicago house-muusika olid väga mõjukad nii Euroopas kui ka Ameerika Ühendriikides, jäid peamised meediaväljaanded ja plaadistajad EDM-ile vaenulikuks. Ühtlasi pani ilmne seos EDM-i ja narkokultuuri vahel valitsused nii riikide kui linnade tasandil rakendama seadusi ja poliitikaid, mille eesmärk oli hoida ära reivikultuuri levikut. Seejärel tõusis EDM-i populaarsus uuel aastatuhandel kogu maailmas, sealhulgas Ameerika Ühendriikides ja Austraalias. 2010. aastate alguses püüdis terminit "elektrooniline tantsumuusika" ja akronüümi "EDM" puššida Ameerika Ühendriikide muusikatööstus ja muusikaajakirjandus, et rebrändida Ameerika reivikultuuri. Hoolimata tööstusharu katsest luua spetsiifiline EDM-i bränd, jätkub akronüümi kasutamine mitmete žanrite, sh house'i, techno, trance'i, drum'n'bass'i, dubstep'i ja nende vastavate alamžanrite katusterminina. Žanr saavutas oma haripunkti popmuusika peavoolu domineeriva jõuna 2010. aastatel.
Mikmakid

See artikkel räägib põlisrahvast. Filmi kohta vaata artiklit Mikmakid (film). Mikmakid (Mi'kmaq või Mi'gmaq; samuti Mi'kmaw või Mi'gmaw, L'nu ja Micmac) kuuluvad Atlandi-Kanada provintside ja Québeci provintsis asuva Gaspé poolsaare ning Ameerika Ühendriikide osariigi Maine'i kirdealade indiaanlastest põlisasukate hulka. Nad olid kütid-korilased, kes nimetasid enda hallatavat territooriumi Mi'kma'ki või Mi'gma'gi. Mikmakkide ja beotukkide eelkäijatel olid 1. aastatuhande paiku ühed kõige esimesed kontaktid Euroopa maadeuurijatega, vanapõhjala kultuuri esindanud viikingitega. Epekwitk aq Piktuk (Epegwitg aq Pigtug) Eskikewa'kik (Esge'gewa'gi) Kespek (Gespe'gewa'gi) Kespukwitk (Gespugwitg) Siknikt (Signigtewa'gi) Sipekni'katik (Sugapune'gati) Taqamkuk (Gtaqamg) Unama'kik (Unama'gi) Põlisameeriklased
Hammustamine

Hammustamine on suu avamine ning lõualuude kokkusurumine hammustatava eseme või materjali ümber. Hammustamine on tavapärane praktika paljudel roomajatel, imetajatel, kaladel ning kahepaiksetel, hammustavad ka lülijalgsed. Hammustamine võib olla rünnak saaklooma vastu, aga seda kasutatakse ka mälumisel, söögi peenestamisel järglaste jaoks, objektide kandmisel, nahapinnalt parasiitide eemaldamisel, taimeseemnete eemaldamisel karvkattest, sügamisel ja liigikaaslaste eest hoolitsemisel. Hammustamine on ka vahend enesekaitseks. Inimeste puhul esineb hammustamist iseäranis nooremate kui 30 kuu vanuste isendite puhul loomuliku reaktsioonina ebameeldivuse või soovide väljendamisel, kuid vanemate laste puhul peetakse seda eakohatuks, sest üldiselt on selleks eaks lapsed õppinud oma soove juba väljendama verbaalselt. Üle 30 kuu vanuste laste ja inimeste puhul võib hammustamisest loobumiseks olla vaja spetsialisti sekkumist.  Pikemalt artiklis Loomarünnak Loomahammustuse tagajärjel tekkiv vigastus on enamasti kombinatsioon torke-, rebimis- ja muljumishaavast. Koduloomade hammustused on peamine hammustamise teel saadud vigastuste liik inimeste puhul, kõige levinumad on kasside ja koerte hammustused, millega pöördub igal aastal Eestis arsti juurde üle tuhande inimese , lisaks esineb hamstrite, küülikute ja hobuste hammustusi. Inimesi hammustavad ka inimasustuse tingimustes elavad loomad nagu rotid, oravad, hiired ning harvem ka oma loomulikust keskkonnast inimkeskkonda sattunud loomad nagu nirgid, kährikud, rebased jt, aga ka maod nagu rästik. Närimine Loomahammustuste tõttu pöördus mullu arsti juurde üle 1300 inimese, ERR 23.01.2016
Springbok

Springbok on linn Lõuna-Aafrika Vabariigis Põhja-Kapimaa provintsis, Namakwa ringkonna ja Nama Khoi valla halduskeskus. Linn rajati 1862. aastal ja kandis kuni 1911. aastani nime Springbokfontein, mis seejärel lühendati Springbokiks. Springbok tähendab afrikaani keeles hüpikgasell. 2011. aasta rahvaloenduse andmetel oli Springboki elanikest värvilisi 79,89%, valgeid 14,72%, mustanahalisi aafriklasi 4,14%, India või Aasia päritolu inimesi 0,51% ja teisi 0,73%. Afrikaani keelt pidas emakeeleks 95,14% inimestest, inglise keelt 1,68%, koosa keelt 0,83% ja tsvana keelt 0,76%. About Springbok jcbotha.co.za https://census2011.adrianfrith.com/place/364012
Lekepealne madalsoo

Lekepealne madalsoo, ka Leke soo kõnekeeles Lekepealne, Laheva Leke, on soo Lääne maakonnas Haapsalu linna piiril vastu Lääne-Nigula valda, Laheva ja Kadaka külas. Soo on noor madalsoo keskmiselt 1 meeter üle merepinna. Soo loodeservas endise Vastalõugu sauna juures oli veel 20. sajandi algupoolel väike jäänukjärv, sügiseti esimese jääga käidi seal haugi raiumas (tänapäeval keelatud kalapüügiviis). Soo edelaosa on mõõduka kuivenduse mõjuga ja võsastub, ida ja põhjaosa on valdavalt heas seisus luhttarnasoo. Piki soo idaserva on arvukalt suuremaid ja väiksemaid allikaid, kujunemas on allikasoo laigud. Soos kasvab mitmeid looduskaitse all olevad taimeliike, pesitseb sookurg Soo lääneserva läbib eesvooluks olev Võnnu oja. Soo keskosa läbib vana magistraalkraavina Möldre oja, mis poolitab soo võsastuvaks ja heas seisus osaks. Soosse suubub põhja poolt kraavidest ajutine karstioja Alba karstijärvest . Lekepealse idaservas asub arheoloogiamälestisena kaitse all olev ohvriallikas (Laheva Silmaallikas), registri nr 10122. Ala on kasutusel olnud heinamaana ja servaaladel karjamaana. Ala läbib kunagiste valla piiride lähedal paar kiviaeda. [1], Maa-amet, Ajaloolised kaardid, Skemaatiline kaart, 1935 [2], T. Ploompuu 2013. Taebla karstijärved. Eesti Loodus, nr 6-7, lk 36–39. [3], Maa-amet, Kultuurimälestised
Võsu muusikapäevad

Võsu muusikapäevad on alates 1992. aastast Võsul toimuv muusikaüritus. Muusikapäevadel musitseerivad orkestrid ja solistid, saab kuulda džässi ja klassikat. Kontserte annavad nii kohalikud kui ka külalisesinejad. Muusikapäevad said alguse 1992. aastal. Idee autorid olid Rakvere kultuuritegelane Valdur Liiv, Eesti Kontserdi direktor Jüri Leiten, dirigent Tarmo Leinatamm ja tollane Võsu vallavanem Vaado Sarapuu. "Võsu muusikapäevad tulevad puhkpillihelide saatel". Virumaa Teataja. 17.07.2013.
Abimõis

Abimõisaks nimetatakse suurema mõisa juurde kuulunud väiksemat mõisa. Näiteks lisaks Palmse esinduslikule mõisakompleksile oli mõisal veel neli abimõisa, kaheksa veskit ja kuus kõrtsi. Karjamõis "Puuriga Palmse mõisa maadel". Horisont. Nr 5/2011. Originaali arhiivikoopia seisuga 2018-02-12. {{netiviide}}: kontrolli kuupäeva väärtust: |Aeg= (juhend)
Tšetšeeni Vabariigi riigipeade loend

Tšetšeeni Vabariigi presidentide loend loetleb Venemaa Tšetšeenia riigipead alates 1999. aastast. Itškeeria Tšetšeeni Vabariigi presidentide loend Itškeeria Tšetšeeni Vabariik Tšetšeeni Vabariik
Horvaatia 2018. aasta taliolümpiamängudel

CRO Horvaatia osales 2018. aasta taliolümpiamängudel Pyeongchangis 19 sportlasega, kes võistlesid 4 spordialal. Horvaatia pani välja kahebobi (Dražen Silić ja Benedikt Nikpalj) ja neljabobi (Dražen Silić, Mate Mezulić, Benedikt Nikpalj ja Antonio Zelić). Ühekelgul võistles Daria Obratov. Meestest võistlesid Krešimir Crnković ja Edi Dadić ning naistest Vedrana Malec ja Gabrijela Skender. Horvaatia pani välja 4 naist ja 6 meest: Andrea Komšić, Leona Popović, Ida Štimac, Lana Zbašnik, Elias Kolega, Samuel Kolega, Istok Rodeš, Matej Vidović, Natko Zrnčić-Dim ja Filip Zubčić. https://www.pyeongchang2018.com/en/game-time/results/OWG2018/en/general/noc-entries-croatia.htm